Държавен вестник, бр. 56, 2019 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  56
срещу морбили преди повече от 30 дни от да-
тата на приемането в детската ясла, детската 
градина или училището.
Чл. 61. Контактните деца в организирани 
колективи, неимунизирани срещу морбили 
поради медицински причини или ненавър-
шена възраст, се отстраняват от колектива 
за период от 21 дни.
Чл. 62. Неболедувалите и неимунизирани 
срещу морбили контактни лица се имуни-
зират в най-кратки срокове (по възможност 
до 72 часа от контакта) и се поставят под 
медицинско наблюдение за 17 дни от датата 
на имунизацията. 
Чл. 63. (1) Медицински специалист в контакт 
с болен от морбили се изследва серологично 
за наличие на протективен имунитет срещу 
морбили при липса на писмени данни за 
проведена имунизация с два приема ваксина 
срещу морбили с интервал минимум 28 дни 
между тях. 
(2) При отрицателен резултат за протекти-
вен имунитет срещу морбили от серологич-
ното изследване на медицинския специалист 
се предлага да бъде ваксиниран с една доза 
ваксина срещу морбили и се отстранява от 
работа от 5-ия ден от първия контакт с бо-
лен от морбили до 21-вия ден след последния 
контакт. 
(3) При наличие на положителен резултат 
за протективен имунитет срещу морбили от 
проведеното серологично изследване медицин-
ският специалист се възстановява на работа.
Чл. 64. (1) Всички медицински специали-
сти и друг персонал в лечебните заведения, 
които осъществяват контакт с пациенти и 
има вероятност да се заразят, представят 
данни на работодателя за имунитет срещу 
морбили (серологично изследване за наличие 
на протективен имунитет срещу морбили или 
писмени данни за проведена имунизация с два 
приема ваксина срещу морбили с интервал 
минимум 28 дни между тях). 
(2) Лицата по ал. 1 без доказан имунитет 
срещу морбили се имунизират по реда на 
Наредба № 4 от 2002 г. за защита на работе-
щите от рискове, свързани с експозиция на 
биологични агенти при работа.
Чл. 65. Хоспитализирани пациенти, кон-
тактни на болен от морбили пациент, които не 
са имунизирани или са с един прием ваксина 
срещу морбили, се ваксинират срещу морбили 
след оценка на възможностите за прилагане 
на ваксината съобразно здравословното им 
състояние.
Чл. 66. При заболяване от морбили се 
извършва влажно почистване на повърхности 
и проветряване на помещенията, в които 
се намира болният, като хигиенни мерки 
за предотвратяване разпространението на 
заболяването. 
Раздел VII
Рубеола
Чл. 67. (1) Лабораторна диагностика на 
рубеола се извършва посредством:
1. откриване на антитяло IgM срещу ру-
беола;
2. откриване на нуклеинова киселина на 
вируса на рубеола в клинична проба;
3. изолиране на вируса на рубеола от кли-
нична проба;
4. сероконверсия на IgG срещу рубеола 
или значително повишение на титъра на IgG 
антителата срещу рубеола в двойни проби. 
(2) Най-подходящ клиничен материал за 
откриване на антитяло IgM срещу рубеола 
(серологична диагностика) са серумни про-
би, взети от болен между 4-тия и 28-ия ден 
след началото на обрива. За отхвърляне на 
фалшиво отрицателни резултати в случаите, 
когато първата серумна проба е взета по-рано 
от четири дни от началото на обрива, както 
и при получаване на неопределен ELISA IgM 
резултат, се изследва втора серумна проба за 
наличие на специфични рубеолни антитела, 
взета 7 – 14 дни след първата проба. 
(3) Клиничният материал (гърлени, назофа-
рингеални натривки, носни аспирати и орална 
течност), подходящ за детекция и изолация 
на вируса на рубеола, се събира в първите 
3 дни след появата на обрива и клиничните 
симптоми на инфекцията, когато вирусът 
присъства в най-висока концентрация. 
Чл. 68. (1) За всеки болен със съмнение за 
рубеола задължително се вземат и изпращат 
серумни и клинични проби за изследване в 
националната референтна лаборатория по 
рубеола към НЦЗПБ. 
(2) Резултатите от проведените изследвания 
се тълкуват в зависимост от имунизационния 
статус на пациента.
Чл. 69. Всеки болен от рубеола подлежи 
на изолация и лечение в дома в продължение 
на 5 дни от появата на обрива.
Чл. 70. (1) На хоспитализация подлежат 
болните с менингоенцефалит, полиневрит, 
отит, пневмония, нефрит и други усложнения 
по медицински показания.
(2) Болни от рубеола, живеещи на места, 
в които няма условия за изолация, се хоспи-
тализират по епидемични показания.
Чл. 71. При повторна поява на рубеола в 
лечебно заведение (вътреболничен взрив) или 
в специализирана институция за предоставяне 
на социални услуги (дом за деца, лишени от 
родителска грижа, дом за пълнолетни лица с 
увреждания или дом за стари хора) се допуска 
изолация в самото заведение/институция, при 
условие че за болните се осигури отделно 
подходящо помещение.